rlitschk/wikidir huggingface dataset:
De Unnerkeven bi Kreeften un Insekten heet in de Fachspraak ok Maxillen. Bi de Insekten un bi de Tracheendeerter allgemeen sünd se en Deel vun de Mundwarktüüch. Insekten hefft sünnerlich spezielle Mundwarktüüch. De Upgaven sünd dorbi akraat fast leggt. De Böverkeven sünd de drüdde un veerte Extremität an den Kopp. De beiden eersten sünd de Antennen un de Ünnerkeven. En tweet Antennenpaar in mit de Evolutschoon verloren gahn. De tweeten Maxillen sünd bi de Insekten jummers to en eenheitliche Ünnerlipp tosamen wussen. Düsse Ünnerlipp draff een nich mit de Böverlipp dör’nanner kriegen. De Böverlipp slutt de Mundwarktüüch na boven hen af, man se hett sik nich vun de Extremitäten her entwickelt. Bi Insekten vun den „Steek-Suug-Typ“ is de Ünnerlipp, de ut de tweeten Böverkeven tosamenwussen is, de Grundlaag för dat Suugrohr. Ok bi de Kreeften hölpt de Unnerkeven normolerwiese bi dat Freten mit. Man dor is dat allens en Övergang un mol weert de Maxillen ok to’n Swimmen bruukt. Bi de Kreeften sünd se de veerte un föffte Extremität in’e Koppbost (Cephalothorax). Hier warrt ok vun „Unnerkevenfööt“ (Maxillipeden) snackt, wenn sik an de Unnerkeven noch annere Been as Mundwartüüch ansluten doot. So is dat bi’n Flusskreeft, de hett dree Paar
Wizebsk (Witebsk, wittrusch: Віцебск) is ene Stadt vun etwa 340.000 Inwahners in Wittrussland. Wizebsk weer in de eerste Tied en Hoben an de Düna (Daugav). Vun 1320 weer se in't Grotfürstendom Litauen un kehm 1569 to Polen. 1597 kreeg Wizebsk de Stadtrechten noh't Recht vun Meideborg. Bi de eerste Poolsche Deelung 1772 kehm Wizebsk noh Russland. Hie weer Marc Chagall boren. Vör de Tweede Weltkrieg weer hie de Hälft vun de Inwahners jödsch. Dor dat Nazi-Regime worrn över 4000 Joden bi de Oplösung vun de Ghetto erschossen. Wizebsk is een vun de twee Städer in Wittrussland in de Niege Hanse. Schores Iwanowitsch Alfjorow, de Physiknobelpriesdräger vun 2000, is hie geboren. Wizebsk hett en kunsthistorisch belangriek Rooothuus. Siet 1991 gifft dat hie Chagall-Festivals.
De Ünnerlipp (up Latiensch Labium) is en Deel vun de Mundwarktüüch bi Insekten. Se is tostanne kamen dör dat Tohopenwassen vun de tweeten Böverkeven, de dat fröher mol geven hett. De Ünnerlippen könnt lüttsch oder ok ganz langtagen utsehn (bi Mundwarktüüch vun den „Steek-Suug-Typ“) Herder-Lexikon der Biologie. Spektrum Akademischer Verlag GmbH, Heidelbarg 2003. ISBN 3-8274-0354-5 Biller vun Mundwarktüüch (hoochdüütsch), Ünnerlipp dunkelblau
Labium (latiensch Woort för „Lipp“) betekent Schaamlippen (Labia pudendi), bi’n Fro, Ünnerlipp, in dat Mundwarktüüch vun Insekten, sünnerliche Orgelpiepen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Mundwarktüüch heet bi de Liddfööt de Leden, de bi dat Freten bruukt weert. Dat sünd sünnerlich vörmolige Extremitäten, de mit de Tiet in de Evolutschoon ümwannelt wurrn sünd to düssen Bruuk. Bi de verscheden Gruppen vun de Liddfööt seht de Mundwarktüüch faken ganz ünnerscheedlich ut un weert ok för ganz ünnerscheedliche Saken bruukt. Bi de Stummelfööt (Onychophora) gifft dat keen Extremitäten, de to Mundwarktüüch ümwannelt wurrn sünd. An de Keven dreegt düsse Deerter veelehr scharpe Mundhakens, de se rögen könnt, man de weert nich as Mundwarktüüch in'n egentlichen Sinn ankeken. To de Keevklauendregers (Chelicerata) höört de Spinnen un de Mieten mit to. Se dreegt an dat eerste Segment vun'n Kopp keen Extremitäten (bi Kreeften un Tracheendeerter sitt dor de eersten Antennen an). Man de Extremitäten vun dat tweete Koppsegment sünd to Keevklauen (Chelicere) ümwannelt. De weert bi veel Gruppen vun de Keevklauendregers as Mundwarktüüch bruukt. Bi en Reeg vun Gruppen vun Mieten sünd ok noch de Extremitäten vun dat drüdde Koppsegment ümwannelt un heet denn Pedipalpen un weert as Mundwarktüüch bruukt. Bi de Kreeften (Crustacea) sitt de Antennen up de eersten beiden Koppsegmenten. As bi de annern „Mandibeldeerter“ (dor sünd de Kreeften un de Tracheendeerter mit tohopenfaat), is de ünnere
Dit Woort hett noch annere Bedüden: kiek dorför ünner Sweden (Mehrdüdig Begreep). Disse Artikel is man blots en Stubben. Du kannst Wikipedia helpen un em verbetern. Sweden (Sverige) is en Monarkie, de in den Noorden vun Europa an de Oostsee liggt (Skandinavien). Navers sünd Finnland, Norwegen un över de Oostsee Däänmark. De Hööftstadt is Stockholm. Sweden harr 2021 10.402.070 Inwahners. Amtsspraak is Sweedsch, in den Noorden ok Lappsch dialekt. An de Grenz to Finnland warrt Finnsch un in den butersten Süden Schoonsch, en däänsche/swedische Dialekt, spraken. De fief Minnerheitsspraken sünd Finnsch, romani, yiddisch, meänkäli un sami. Twüschen Trelleborg un Uppsala, in’t südenste Drüddel, wahnen 85 Perzent vun de Sweden. Sweden is vun den Süden to den Noorden 1900 km lang. De Verfaten is parlamentarsch-demokraatsch. Staatsböverster is de König, de aver kene politsche Macht hett. Dräger vun de politsche Macht sünd de Rieksdag un (in twete Hand) de Regeren. Dat fehlt de Nakiek vun de Gesetten dörch de richterliche Macht, op engelsch judicial review. Sweden is indeelt in 21 Lehn: Stockholm Göteborg Malmö Uppsala Linköping Västerås Örebro Lund Norrköping Helsingborg Jönköping Länner in Europa Albanien | Andorra | Belgien | Bosnien-Herzegowina | Bulgarien | Däänmark | Düütschland | Eestland | Finnland
Sprockhövel is ene lütte Stadt in’t südelke Ruhrrebeet, in'n Iämpe-Ruhr-Kreis. Sprockhövel is in’t märkische Suerland, dat to Westfalen hört. De Naam keem vun’t latinsche „Spurka“ - wat Machandel un dat oldüütsche Wort „huvele“, wat „Hövel“ heet. Sprockhövel heet so „Machandelhövel“. Disse Machandelhövel weern ok op’t ole Wapen vun de Gemeente, wat drie Machandelströker op dree Hövel harr. Siet 1975 gifft dat dat Wappen, wat nu in Gebruuk is. Över de Jahrhunnerte weer Sprockhövel anne Grens ten Bergisch Land. Sprockhövel is ene vun de grötste Gemeenten in’t Ruhrrebeet süüden vun den Hellweg, de keen Isenbahnverkehr hebben. In Sprockhövel leven 26.132 Minschen (Stand: 2005) up een Flach van 47,78 km². De Ministerpräsident vun Mekelnborg-Vörpommern, Erwin Sellering, is in Sprockhövel boren.
De Schedenvörhoff (Vestibulum vaginae) is dat Rebeet twüschen de Puus un den Schedeningang bi Fronslüüd un Seken bi annere Söögdeerten. De Grenz twüschen Scheed un Schedenvörhoff is dör de Münnen vun de Miegröhr defineert. An disse Grenz liggt ok de Jumfernhuut (Hymen). De Schedenvörhoff warrt vun de groden un de lütten Schaamlippen bedeckt un schuult. Üm den Schedenvörhoff rüm sünd enige Drüsen to finnen, de dorför sorgt, dat de Vagina fuchtig warrt, vun wegen dat de Scheed sülvst keen Drüsen bargt: Bartholinsche Drüüs (Glandula vestibularis major) Paraurethaldrüüs (Prostata feminina) lütte Vörhoffdrüsen (Glandulae vestibulares minores) Blangen de gladde Muskulatur vun de Vörhoffwand sorgt de dweerstriepte Muskulatur (Musculus constrictor vestibuli) för den Versluss vun den Schedenvörhoff. Butendem is bi eenige Spezies (Minsch, hund, Peerd) in de sietlichen Vörhoffwand en sünner’t Swellgeweev (Bulbus vestibuli) utbillt, wat dat Gegenstück to’n Harnröhrenswellkörper (Corpus spongiosum penis) bi männliche Leevwesen is.
Waltrop is ene lütte Stadt in't Riäkelhusen, de östelkste in'n Kreis Riäkelhusen. Waltrop hett keen Personen-Isenbahnverkehr, män en Snelbus. Hie is dat Schiffshebewerk Henrichenburg vun en Kanal. Hie gift dat en Heimatmuseum, Rieselfelder un Kanalsystem, dat ok för Yacht- un Ruderschipper te bruuken is. De Stadt hett 29.345 Inwahner (Stand: 31. Dezember 2018) up en Flach van 47,09 km². De Stadrechte kreeg Waltrop an'n 30. Januar 1939. Buwerke De Zeche Waltrop vun inst warr ten Gewerbepark umbut. St. Laurentius Kapelle in Waltrop-Leveringhausen "Tempelchen", dat ölste bewahnte Fachwerkhus vun Westfalen Schleusenpark Waltrop. Mehr Biller, Videos oder Audiodateien to’t Thema gifft dat bi Wikimedia Commons. Offizielle Website vun de Stadt Waltrop
Nah Wilhelm Steinitz sünd eenig Anspeel-Varianten nömmt wurrn. So funn he ok dat nah hüm nömmt Gambit in de Wiener Partie ut: 1. e2-e4 e7-e5 2. Sb1-c3 Sb8-c6 3. f2-f4 e5xf4 4. d2-d4?! Wiel nah 4. ... Dd8-h4+ 5. Ke1-e2 de witt König sien Rockaadrecht verlesen deiht, wurr dat „Steinitz-Gambit“ vun völ vun sien Tietgenossen för nich korrekt hollen. Steinitz geev aber up de Meenen vun anner Lüüd nichts un hett an sien Meenen fasthollen. He hett denn ok mit dit Anspeel tegen Zukertort in de letzte Partie vun de Weltmeesterschapskamp 1886 wunnen.
Thirteen Days (op Platt so veel as „Dörteihn Daag“) is de Titel vun en US-amerikaanschen Polit-Thriller ut dat Johr 2000. De Film befaat sik mit de dörteihn Daag lange Kuba-Krise ut Sicht vun de US-Amerikaners. De Film baseert op histoorsch Material un orienteert sik to’n gröttsten Deel an dat, wat ut de Tiet överlevert is. Rutkamen is dorbi en Mischen ut Thriller un Dokumentatschoon. De Hööftpersonen vun den Film sünd Kenneth O’Donnell (Kevin Costner), de politische Berader vun Präsident John F. Kennedy, de Präsident sülvst (Bruce Greenwood) as ok sien Broder Robert F. Kennedy (Steven Culp). Speelbaas weer Roger Donaldson. De Film fangt dormit an, dat de US-Amerikaners dör Biller, de en Opkloorfleger över Kuba maakt hett, rutfinnt, dat de Sowjetunion dor nukleare ballistische Bodden-Bodden-Middelstreckenraketen installeeren doot. De Atomraketen stellt en grode Gefahr för de USA dor, vun wegen, dat se vun dor ut meist jeed Teel in de USA mit en Vörwarntiet vun blots fief Minuuten drapen künnt. Ünner gröttst Geheemhollen versammelt de Präsident John F. Kenndy en Staff vun Beraders üm sik. En grode Tall vun Politikers un sünners hoochrangige Militärs snackt sik för en gauen Luftangreep un an ansluten Invasion vun Kuba ut, üm dat se de
Kamp-Lintfort is ene Bergbustadt in't rhiensche Ruhrrebeet. Se is in'n Kreis Wesel. 39.594 Inwahners leevt dor vundagen (Juni 2006). Hier weer dat beröhmte Zisterzienserkloster Kamp. Kamp-Lintfort liggt bi Duisborg. Hier weer 1945 en Drepen vun de Allierten. De Delen vun de Stadt sün: Lintfort Kamp Eyll Geisbruch Gestfeld Hoerstgen Kamperbruch Kamperbrück Rossenray Saalhoff Kamp-Lintfort. Mehr Biller, Videos oder Audiodateien to’t Thema gifft dat bi Wikimedia Commons.
Ingeborg Wellmann (* 5. Mai 1924 in Breslau; † 6. Januar 2015 in Berlin) weer en düütsche Schauspelerin, Synchroonsnackerin un Kaberettistin. Wellmann is all siet lang Johren Synchroonsnackerin un weer de düütsche Stimm vun Claire Trevor in Ringo, Sharon Tate in Tanz der Vampire, Jane Fonda in Ein Mann wird gejagt, Piper Laurie in Gottes vergessene Kinder oder Bonnie Hunt in Rain Man. En van hör bekanntere Rullen weer aber ok "Betty Geröllheimer" in de Tekentrickreeg Familie Feuerstein. Ingeborg Wellmann speel 1953 neben Hans Richter un Rudolf Carl in de Kummedie Knall und Fall als Detektive un 1960 in Dietrich Haugks Heldinnen. In’t Feernsehn weer se in de Serie Wie gut, dass es Maria gibt zu sehen. Se hörr aber ok to dat Ensemble vun de Berliner Stachelschweine un is mit hör Kolleg Heinz Giese verheiraadt, de in' Oktober 2010 storven is. Ingeborg Wellmann in de Internet Movie Database (engelsch)
Herman Van Springel (* 14. August 1943 in Ranst; † 25. August 2022) weer en belgisch Radrennfohrer. Van Springel kunn as Amateur 1962 sien eerst Rennen winnen un weer van 1965 bit 1981 Profi. Sein gröttste Erfolg weer 1968 de tweete Platz bi de Tour de France 1968, wo he mit en Rückstand van blots 38 Sekunn in’t Teel kommen de. Söss Daag lang harr he dat Geele Trikot dragen un verlor dat eerst up de letzte Etappe, en Eenzeltietfohren, an Jan Janssen ut den Nedderlannen. Van Springel kunn tüschen 1970 un 1981 söben Mal dat längste klassische Eendagsrennen in’t Radsport Bordeaux–Paris winnen. 1969 weer he Sieger bi dat Rennen Paris–Tours. 1970 un 1974 hett he dat Rennen Piel vun Brabant wunnen. Nahderhenn is he to’n Ehrenbörger vun Grobbendonk nöömt wurrn. Van Springel up De Wielersite.net „Décès d’Herman Van Springel, "Monsieur Bordeaux-Paris", à 79 ans“ up rtbf.be van'n 25. August 2022 (franzöösch)
Ranst is en belgisch Gemeend in de Region Flannern mit 17.900 Inwahner un en Rebeet vun 43,58 km². Se liggt an de ööstlich Rand vun de Grootruum Antwerpen süüdlich vun de Albertkanal un besteiht neben de Hööftoort ut de Oortsdeelen Broechen, Emblem un Oelegem. Da Stadtzentrum vun Antwarp liggt etwa 12 Kilometer (km) westlich un Brüssel 40 km süüdlich. De nächst Autobahnaffohrten sünd Ranst un Massenhoven an de belgisch Autobahnen A21/E34 und A13/E313. De ehmalge belgisch Radrennfohrer Herman van Springel is in de Gemeend boren. offizielle Websteed vun de Gemeend
Neukirchen-Vluyn is ene Stadt mit 29.000 Inwahners in't rhiensche Ruhrrebeet twüschen Rheurdt un Duisborg. Se is in'n Kreis Wesel. Neukirchen-Vluyn liggt an dat Enn vun en Snelbus noh Duisborg. Neukirchen-Vluyn weer vun 1913 bet 2001 ene Bargbustadt. In Neukirchen-Vluyn is de Neukirchener Erziehungsverein, ene grote evangeelsche Institutschoon för de Jugend. Hier is ok de Neukirchener Mission tohuus, ene evangeelsche Mission, de mit de Evangeelsche Gesellschap för Düütschland tosamensloten is. Neukirchen-Vluyn. Mehr Biller, Videos oder Audiodateien to’t Thema gifft dat bi Wikimedia Commons. Website vun de Stadt Neukirchen-Vluyn
As Keevklauendregers oder Cheliceraten (Chelicerata) warrt en Grupp vun Liddfööt (Arthropoda) betekent, de an dat tweete Koppsegment en sünnerlich ümwannelte Extremität wiesen doot. Dat sünd de „Keevklauen“ oder „Chelicere“. Bi de Keevklauendregers sünd dat de eersten Extremitäten an dat ganze Liev, vunwegen dat Föhlspriete bi jem fehlen doot (anners as bi Kreefte un Tracheendeerter). To de Keevklauendregers höört över de ganze Welt hen bi 60.000 Aarden, dormank de Pielsteertkreeften un de Spinnen. To de Spinnen höört nu wedder de Skorpionen, de Weevspinnen, de Schoosters un de Mieten. Ok de Seeskorpionen, de midderwielen utstorven sünd, höört to düsse Grupp mit to. Dat sünd de gröttsten Liddfööt, de dat jemols geven hett. Bit up de Pielsteertkreeften un de Seespinnen leevt al Aarden vun düsse Grupp up Land, oder sünd vun dat Land ut denn eerst wedder in dat Water „inwannert“. So weer dat bi de Watermieten un bi de Waterspinn. De Keevklauendregers weert tomeist as Süsterngrupp vun de Mandibeldeerter (Kreeften un Tracheendeerter) ankeken. De Verwandtschop vun de Keevklauendregers ünner'nanner is wiethen noch nich klaar stellt. Dor warrt noch över streden. Sünnerlich, wat de Asselspinnen angeiht, is gor nich klaar, wo de henhöörn doot, man ok mank de Spinnen warrt de Saak mol
Disse Artikel is man blots en Stubben. Du kannst Wikipedia helpen un em verbetern. De Liddfööt oder Liddpoten (Fachspraak: Arthropoden, greeksch: Arthropoda, Liddfööt) sünd en Stamm mank de Deerter. Dor höört so ünnerscheedliche Deerter to, as Insekten, Dusendfööt, Kreeften, Aantenmusseln, Spinnen, Skorpionen, Mieten un de Trilobiten, de utstorven sünd. De Liddfööt sünd en Stamm, de bannig goot togange kümmt up de Eer. Bi 80 % vun al Aarden vun de Deerter, de dat hüdigendags överhaupt geven deit, sünd Liddfööt. De meisten vun jem höört to de Insekten to. Upkamen sünd se wohrschienlich bi de Kambrium-Exploschoon. In de Tiet an’n Anfang vun dat Kambrium vör üm un bi 540 Millionen Johren sünd sünd de mehrzelligen Tierstämm miteens uptreden. In den Burgess-Lei, de 505 Millionen Johr oolt is hefft al de dree Ünnerstämm vun de Liddfööt, de Trilobiten un annere Gruppen, de dat hüdigendags gor nich mehr gifft, as Fossil de Tieden överduert. De Liddfööt ehre neegsten Verwandten sünd de Waterboren (Tardigrada) un de Stummelfööt. Towielen weert se mit de beiden annern to de Panarthropoda tohopensmeten, ofschoonst de doren gor keen Leden an jem ehre Beene hefft. In jungste Tiet hefft Forschers mit Hölp vun de Molekularbiologie rutfunnen, dat de Liddfööt veel
Dit Woort hett noch annere Bedüden: kiek dorför ünner Brüch. Brügge (nedderlandsch Brugge, franzöösch Bruges) is de Hööftstadt vun de belgisch Provinz West-Flannern. Brügge weer in de Hansetied ene vun de groten Städer vun den fläämschen Hannel mit de Hanse. Hüdigendags wahnt um un bi 117.000 Inwohners in de Stadt. Hier ward de westfläämsche Dialekt vun’t Nederlannsch snackt. De Ooltstadt vun Brügge ut dat Middelöller is in de List vun dat UNESCO- Weltkulturarv upnahmen wurrn. Se hett de Form vun en Ei un is um un bi 430 ha groot. In Brügge leevt um un bi 117.000 Inwahners, dormank bi 20.000 Lüde in dat Zentrum. De Stadt is de Setel vun enen kathoolschen Bischop. Brügge hett dat Eurokolleg, ene Elite-Hoogschole. Brügge is de enige belgische Stad in de Niege Hanse. Weertschopplich is Brügge hüdigendags vun Belang sunnerlik dör sien Haben, de slank wassen deit. Man ok Turisten ut de ganze Welt weert vun de ole Stadt antrocken. De ollste Born, wo de Naam vun de Stadt up schreven steiht, sund en Reeg vun Münten ut dat Johr 875. Dor heet de Stadt Bruggia un Bruccia up. Wo de Naam vun herkummt, weet numms so akraat. Unner Umstänn steckt dor de
De germanschen Spraken sünd een Tweeg vun de indogermaanschen Spraken, so as all de annern Spraaken in Europa vandag mit Utnahm vun dat Finnsch, Ungarsch, Estnisch, Törksch un anner Turkspraaken un de Spraak vun de Basken. As uns Vöröllern ut dar Rebeet vun Persien un den Kaukasus na Westen un Norden trocken sünd, dor güngen de Greken na Grekenland, de Römers na Italien un de Kelten na Düütschland un Frankriek, later ok na Britannien. De Slaven seten sik rund den Dnjepr an, wo vandag de Ukraine is. De Germanen harrn sik denn rund de Ostsee nederlaaten. För düsse Tied geiht de Wetenschop vun en hypothetisch Protogermanisch ut. För düsse Tied hebbt wi meist keen opschreven Belegg, vun wegen dat de Greken un Römers sich nich so faken na Norden opmookt harrn un uns Vöröllern dat nich so mit dat Schrieven harrn. So wat üm dat 1. Johrhunnert harrn sik de Nord- un Westgermanschen Spraken optrennt. Al vörher harrn sik de Ostgermanschen Spraken aftrennt, wat de Goten snackt harrn. So wat bi 500 n.Chr. geev dat denn de eersten opschreven Tüügnissen vun de germaanschen Spraken, t.B. de Bibel vun den Goten Wulfila. Dat Ostgermansche is denn na de Völkerwannerung meist doodbleven.
En Gonopodium (gr. gon = „Tügung“ oder gonos = „Geboort“, „Herkamen“ un podion = „lüttjen Foot“; Mehrtall Gonopoden) is allgemeen en Extremität, de mit de Evolutschoon ümwannelt is un nu to'n Bislaap bruukt warrt. So'n Gonopoden gifft dat bi de Heken vun allerhand Deerter, de keen Penis hefft, as bi de Liddfööt (Arthropoda), bi de Kreeften, de Dusendfööt (Myriapoda) un ok bi Knaken- un Knorpelfisch. Bi de Liddfööt sünd de Gonopoden dat eerste Beenpaar vun dat Achterlief, dat ümwannelt wurrn is.
En Extremität (lat., Mehrtall Extremitäten) is an un for sik dat, wat vun dat Lief vun en Deert oder Minschen afstahn deit. Also dat, wat an de verscheden Delen vun dat Lief an hangen deit. Sünnerlich sünd dat Anhäng, de bi dat Vorutkamen hölpt (as Been un Flünken), man ok de Formen, de sik dor mit den Loop vun de Evolutschoon ut billt' hefft (kiek bi de Liddfööt). In de Anatomie vun den Minschen weert de Extremitäten ok Leden nömmt (Arms un Been).
En Ganglion (vun ooltgr. γάγγλιον gagglíon, „Knubbel“, „Buul“, Mehrtall: Ganglien) is en Knütt vun Nervenzellen in dat Nervensysteem, man buten dat Zentralnervensystem. To de Ganglien warrt ok Nervenknütten seggt. Bi ringere Deerter, as Ringelwörm un Liddfööt sett sik dat Zentralnervensystem tohopen ut en Reeg vun gröttere Ganglien, de mit de Evolutschoon to'n Brägen utwussen sünd. Ganglion celiacum Ganglion cervicale medium Ganglion cervicale superius (bi Deerter: Ganglion cervicale craniale) Ganglion ciliare Ganglion distale Ganglion Gasseri Ganglion geniculi Ganglion inferius Ganglion mesentericum superius (bi Deerter: Ganglion mesentericum craniale) Ganglion mesentericum inferius (bi Deerter: Ganglion mesentericum caudale) Ganglion oticum Ganglion paravertebrale Ganglion prevertebrale Ganglion submandibulare Ganglion proximale Ganglion pterygopalatinum Ganglion spinale Ganglion spirale (Ganglion Corti) Ganglion superius Ganglion stellatum (Ganglion cervicothoracicum) Ganglion trigeminale (Ganglion Gasseri, Ganglion semilunare) Ganglion vestibulare (Ganglion Gasteri) Bi de Liddfööt un Anneliden fallt sünnerlich de Ganglien an dat Vörenn vun dat Fallreepnervensystem up. Vunwegen, dat se ünner un boven den Strott liggen doot, weert se Böver- un Ünnerstrottganglion nömmt.
De Noordgermaanschen Spraken sünd en Deel vun de germaansche Sprakfamilie. Dor höört de germaanschen Spraken vun Skandinavien to. Westskandinaavsch (Inselskandinaavsch) Ieslandsch Färöersch Nynorsk Oostskandinaavsch (Kontinentaalskandinaavsch) Bokmål (Norwegen) Schwedsch Däänsch
De oostgermaanschen Spraken sünd en Koppel vun utstorven germaansche Spraken. Vun dissen Spraken hebbt wi bloots vun een Spraak opschreven Texten, dat is de gootsche Spraak. Blang de gootsche Spraak warrt ok vun de Spraak vun de Vandalen un de burgundsche Spraak annahmen, dat se oostgermaansch weern, man genau weten kunnt wi dat nich, weil dor nix opschreven overleevt hett.
De gootsche Spraak (op Gootsch: gutisko razda) is en oostgermaansche Spraak, vun de wi dör de Wulfilabibel, en Översetten vun de Bibel ut dat 4. Johrhunnert, Bescheed weet. De Spraak is germaansch, man de hett ok grote Ünnerscheden to de annern bekannten germaanschen Spraken. Un dat is ok de eenzige oostgermaansche Spraak, vun de wi een groten Barg vun Text hebbt. Annere oostgermaansche Spraken sünd to'n Bispill Burgundisch, Valisisch un Suevisch. De gootsche Spraak is üm dat Jahr 700 doodbleven. Blots op de Krim lett dat so, dat dor een lütte Koppel vun Goten jümehr Spraak bet ca. 1800 bewahrt hebbt. Dann is ok dat Krimgootsch utstorven. Dat gifft blots wenig Spraaktüügnissen för düsse Spraak, dat utföhrlichste is de Wulfilabibel, de ok Codex Argentus nöhmt warrt. De anneren Tüügnissen sünd to'n Bispill Runeninschriften, de Skeireins, Delen vun en Klenner of Urkunnen ut dat 6. Johrhunnert. De Goten hett verschedene Rieken upbuen künnt. Sogor bit to dat iberische Halveiland hefft se Macht hatt. Dörüm gifft dat ok vundaag noch Luutphänomenen in de spaansche Spraak, de vun de gootsche Spraak kümmt. Bispillen för disse Luden sünd: [[χ]], [[β]], [[ð]], [[ɣ]] un [[θ]] (as dat gootsche "þ"). Over disse Tosammenhang is noch nich
See betekent See, en Deel vun’n Ozean, warrt ok Meer oder Haff to seggt, See, en hoge Bülg, See, en groot Water ahn Togang to de grote See, warrt ok Meer to seggt, See, Oort in de Gemeen Öderquart in’n Landkreis Stood, Neddersassen. See is de Familiennaam von Cees See (1934–1985), nedderlandschen Slagtüügspeler, Dieter See (* 1939), düütschen Footballspeler, Elliot See (1927–1966), US-amerikaanschen Astronaut, Hans See (* 1934), düütschen Politikwetenschopper un Sozioloog, Heinrich von See, Bischop von Sleswig, Huidji See (* 1981), nedderlandschen Poolbillardspeler, Jörg See (* 1967), düütschen Oberst, Klaus von See (1927–2013), düütschen Skandinavist un Mediävist, Kuno See (1910–1995), düütschen Maler un Grafiker, Lisa See (* 1955), US-amerikaansch-chineesche Schrieversche un Journalistin, Thomas Jefferson Jackson See (1866–1962), US-amerikaanschen Astronoom. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.